b"\n_START_ARTICLE_\nMakin' Whoopee\n_START_PARAGRAPH_\n\xc2\xabMakin' Whoopee!\xc2\xbb er en amerikansk jazz/bluessang, f\xc3\xb8rst popularisert av Eddie Cantor i musikalen Whoopee! fra 1928. Walter Donaldson skrev musikken og Gus Kahn skrev teksten b\xc3\xa5de til sangen og til hele musikalen. _NEWLINE_Tittelen er en eufemisme for seksuell intimitet, og sangen selv er en \xc2\xabforskrekkelig advarsel\xc2\xbb, overveiende til menn, om ekteskapets \xc2\xabfelle\xc2\xbb._NEWLINE_\xc2\xabMakin' Whoopee\xc2\xbb begynner med bryllupsfeiring, hvetebr\xc3\xb8dsdager og ekteskaplig lykke, men beveger seg over til babyer og ansvar og endelig til utenomekteskaplige aff\xc3\xa6rer og mulig skilsmisse. Den avsluttes med en dommers r\xc3\xa5d.\n_START_SECTION_\nNordnorsk versjon\n_START_PARAGRAPH_\nTerje Nilsen har skrevet en versjon p\xc3\xa5 nordnorsk. Den b\xc3\xa6rer tittelen \xc2\xabMann og kone\xc2\xbb."